Мачвански окръг
Мачванският окръг () е разположен в западната част на Република Сърбия.

Населението на окръга е 329 625 души, а площта е 3268 км². Административен център на Мачванския окръг е град Шабац.

История и култура 
Известни културно-исторически паметници в Мачванския окръг може да бъдат видени в околностите на град Шабац, които са от голямо значение за сръбския народ. Такива монументи са паметникът на Карагеорги Петрович и сръбските герои от Първото сръбско въстание, провело се в периода между 1804 и 1813. В района съществува исторически музей за Битката при Мишар. Край бреговете на река Сава е разположено древното историческо село Ново село, както и замъкът на Стефан Милутин. В близост се намира и средновековният град Косанин, разположен на планината Цер.

Недалече от град Лозница е разположено село Тръшич – родното място на реформатора на сръбския език и правопис Вук Караджич. В близост се намира манастирът Троноша, една от най-старите средновековни сгради, построена от династията на Неманичите. През XIV век манастирът играе съществена роля в опазването на сръбската култура и традиции. По времето на Османската империя там се складират едни от малкото за онова време документи за сръбската народност.

Административно деление 
Мачванският окръг е съставен от 8 общини:
 Град Шабац
 Град Лозница
 Община Богатич
 Община Владимирци
 Община Коцелева
 Община Мали Зворник
 Община Крупан
 Община Любовия

Население

Икономика 
В района е добре развита химическата индустрия в лицето на големия завод „Зорка“, както и хранителната със завода „Шапчанка“.

Вижте също 
 Мачва